recursal/SuperWikiNEXT-32B huggingface dataset:
אין תמונה חופשיתאין תמונה חופשית
**הרמן צונדק** (**Hermann Zondek** ‏;1887–1979) היה רופא, פנימאי ואנדוקרינולוג יהודי-גרמני וישראלי. מנהל בית חולים בברלין ולאחר מכן ביישוב ובישראל.

קורות חיים
----------

שלט בבית החולים שניהל הרמן צונדק בברלין לזכר העובדים שסולקו ממנו ב-1933
צונדק נולד בעיירה קטנה באזור פוזן שבגרמניה (כיום במערב פולין) לאברהם ולשרה. אחיו היו הפרופסורים גאורג צונדק וברנרד צונדק. דודו היה הפרופסור לרפואה מקס צונדק. כולם רופאים מפורסמים, בתחומים רפואיים שונים.

קיבל תואר דוקטור לרפואה בשנת 1912 באוניברסיטת ברלין. שירת כרופא צבאי במלחמת העולם הראשונה. משנת 1918 מרצה באוניברסיטה. בשנת 1921 קיבל פרופסורה. בשנת 1926 התמנה למנהל בית החולים העירוני "Am Urban" שבברלין (גר').

ערך מחקרים במחלות חילוף החומרים (אנדוקרינולוגיה), בלוטות הפרשה פנמיות הלב והכליות. סיפרו "מחלת הבלוטות האנדוקריניים" תורגם לכמה לשונות. כמו כן, הוציא מספר ספרי רפואה בגרמנית.

במרץ 1933, עם עליית הנאצים לשלטון הגיעו לבית החולים שניהל אנשי אס אה, והודיעו לו על פיטוריו. באותו הלילה עזב צונדק את גרמניה לציריך שבשווייץ. באוטוביוגרפיה שלו כתב: "רק לאחר שעזבתי את גרמניה, הבנתי שהיהודים חיו עד 1933 בגן עדן של שוטים".
עבד שנה באנגליה לפני עלייתו לארץ.

בשנת 1934 עלו האחים צונדק, הוריהם, אשתו, בנו בנימין ובתו, בריגיטה, לארץ ישראל. צונדק מונה למנהל בית החולים ביקור חולים בירושלים. כן ניהל במוסד זה מחלקה פנימית. הוא התחבב מאוד על השכבות החלשות וטיפל בהם ללא תמורה. עמד בראש המאבק במחלת שחפת. הוצע לו לנהל את בית החולים היהודי בקהיר, אך הוא סירב ונשאר בירושלים.

צונדק היה נשיא האקדמיה למדעים ב-ירושלים וכיהן כיושב ראש המועצה המדיצינית של ההסתדרות הרפואית בישראל..

בין מטופליו: הרב קוק, ודוד בן-גוריון.

צונדק חתן פרס סולד לרפואה והיגיינה ציבורית מטעם עיריית תל אביב לשנת 1957.

כעשור לאחר שהתאלמן מעלי אסתר, אשתו הראשונה, התחתן בשנת 1949 עם האנדוקרינולוגית ד"ר גרדה צונדק-וולפסון, שהייתה אסיסטנטית שלו.

נפטר בשנת 1979 .

ארכיון על שמו ומשפחתו שמור בספרייה הלאומית.

הנצחה
-----

על שמו של צונדק הוקמה בשנת 1982 עמותת מכון הרמן צונדק בירושלים, שמטרתה המוצהרת: "הקמת ספרייה רפואית ומעבדת מחקר קליני בתחום האנדוקרינולוגיה".

על שם האחים צונדק רחובות בירושלים ובבאר שבע.

קישורים חיצוניים
----------------

* חפצים מביתו של פרופסור הרמן צונדק בברלין באתר יד ושם
* דוד תדהר (עורך), "פרופ' הרמן צונדק", באנציקלופדיה לחלוצי הישוב ובוניו, כרך ו (1955), עמ' 2593
* הרמן צבי בן אברהם צונדק (1887-1979), דף שער בספרייה הלאומית

הערות שוליים
------------

1. ↑  ד"ר א. גולדשטיין, ד"ר מ. שכטר, "אוצר הרפואה והבריאות", (לכסיקון רפואי), הוצאת דביר, תל אביב, הדפסה ג', 1957
2. ↑  גרשון ריבלין, אלחנן אורן, (עורכים), **דוד בן-גוריון מן היומן (מלחמת העצמאות, תש"ח-תש"ט)**, משרד הביטחון – ההוצאה לאור, תשמ"ו, 1986, (עמוד 418, 22.1.1949, שבת, "התקף לב - ואספות - בחירות"), (עמוד 422, 24.2.1949, כ"ה בשבט תש"ט, יום ה', "ב"ג מחלים - ומרכיב ממשלה").
3. ↑  ארכיון **הרמן צונדק**, בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298124705171
* GND: 11877316X
* ISNI: 0000 0001 2028 9006
* LCCN: no2011170113
* NKC: mub2011640912
* NTA: 073764787
* SUDOC: 076614492
* VIAF: 77111671
* WorldCat: lccn-no2011170113

 |
**מאסאיצ'י נימי** או **מאסאיצ'י ניאימי** (ביפנית: 新見 政一 - נימי מאסאיצ'י; 4 בפברואר 1887 - 2 באפריל 1993) היה אדמירל בצי הקיסרי היפני במהלך מלחמת העולם השנייה, והשתתף בכיבוש הונג קונג.

קורות חיים
----------

נימי נולד בהירושימה והיה בנה השני של משפחת חקלאים אשר גידלה סויה. הוא סיים את לימודיו במחזור ה-36 של האקדמיה הימית הקיסרית בשנת 1908, ושירת על משחתת של הצי היפני. בשנת 1910 למד בבית הספר לארטילריה ימית, ובתום לימודיו שב לשרת על משחתת.

בשנת 1914 קיבל דרגת סגן, ובשנת 1917 שב למכללת המלחמה של הצי של יפן והתמחה בארטילריה ימית. בשנת 1919 שב לשרת כקצין ארטילריה ראשי על משחתת, וב-1923 נשלח לבריטניה כנספח הימייה בשגרירות יפן, וכיהן בתפקיד עד 1925.

עם שובו ליפן שב לשרת על משחתת יפנית, ומונה לדרגת רב חובל בשנת 1929. ב-1 באפריל 1931 החל לפקד על המשחתת היפנית "אוי" ולאחר מכן פיקד על המשחתות ה"יאקומו" וה"מאיה".

ב-15 בנובמבר 1935 מונה לדרגת אדמירל וב-1937 ליווה את הנסיך צ'יצ'יבו לבריטניה לטקסי הכתרת המלך ג'ורג' השישי, ולאחר מכן לביקור בצרפת, בגרמניה ובארצות הברית. ב-15 בנובמבר 1939 מונה למפקד הצי הקיסרי היפני.

ב-4 באפריל 1941 פיקד על צי הפלישה לסין וסייע בכיבוש הונג קונג, תוך שהוא מפקד על המצור הימי על המושבה. לאחר כיבוש המושבה פיקד בפועל על שטחי המים של המושבה (בעוד שטאקאשי סאקאי פיקד על המושבה).

במרץ 1943 פרש מתפקידו הצבאי.

קישורים חיצוניים
----------------

* קורות חיים

הערות שוליים
------------

1. ↑  שם יפני - נימי הוא שם המשפחה, אולם ביפנית שם המשפחה נכתב בראשית השם

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA09191280
* ISNI: 0000 0000 5296 9818
* LCCN: nr95043652
* NDL: 00145544
* VIAF: 34351335
* WorldCat: lccn-nr95043652

 |
אלתית מקפצת
**אלתית צ'אם** (שם מדעי: ***Oncorhynchus keta***) הוא מין של דג ממשפחת הסלמוניים החי בצפון האוקיינוס השקט. משמעות השם "צ'אם" בשפת האינדיאנית היא "מנומר". האלתית יכולה לשרוד בטבע עד 7 שנים.

אלתית זו מגיעה לאורך ממוצע של 60 ס"מ ומשקל של 4-10 ק"ג אך נמצאו פרטים באורך 112 ס"מ ומשקל 19 ק"ג. היא כהה יותר מקרוביה לסוג. בעודה בים היא בעלת גוון כחול-כסוף עם גב מעט מנומר ובטן בהירה. כאשר האלתית מגיעה למים מתוקים היא נהיית כהה יותר עם גוון ירוק-זית, הראש נהיה אפור והבטן נהיית כהה. לקראת הרבייה היא גם מפתחת פס ורוד בצידי הגוף ופסים שחורים אנכיים ליד הזנב וגבה מתעקל ויוצר גיבנת. הזכרים גם מגדלים לסתות גדולות מעוקלות ושיניים חדות שכנראה עוזרים להם להילחם עם יריבים.

האלתית נפוצה בצפון האוקיינוס השקט ותפוצתה היא הרחבה ביותר למיני האלתית הפסיפים, כשהיא נודדת למעלה נהר אמור ונודדת אלפי קילומטרים במעלה נהר מקנזי שבאמריקה. היא נפוצה מחופי קוריאה ויפן עד לים ברינג ומחופי אלסקה וקולומביה הבריטית עד לחופי קליפורניה. הם נפוצים אפילו בכמה נהרות האזור הארקטי.

דגים אלה ניזונים מזואופלנקטון וחרקים בצעירותם ובהמשך ניזונים מדגים קטנים יותר. במסעם הארוך לאתרי הרבייה הם כמעט ולא אוכלים אלא שורדים ממאגרי השומן שלהם.

אלתית זו היא יותר זולה ופחות מבוקשת מרוב האלתיות, אך בשנים האחרונות החל עקב שינויים בשוק גרמו לביקוש מואץ יותר וגרמו לירידה באוכלוסיותיהם.

קישורים חיצוניים
----------------

ויקישיתוף מדיה וקבצים בנושא **אלתית צ'אם** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* FB
* ADW
* ITIS
* NCBI
* GBIF
 |

* אלתית צ'אם, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286312205171
* LCCN: sh85025487

 |
**הרמן שטראוס** (28 באפריל 1868 - 17 באוקטובר 1944) היה רופא יהודי-גרמני, מנהל המחלקה הפנימית בבית החולים היהודי בברלין. נספה בשואה במחנה הריכוז טרזיינשטט.

ביוגרפיה
--------

הרמן שטראוס נולד בשנת 1868 בהיילברון, בן לאיש העסקים היינריך שטראוס. למד רפואה באוניברסיטת וירצבורג ובאוניברסיטת ברלין. סיים את לימודיו בשנת 1890 עם תזה על שיתוק. הגיע לברלין כעוזר רפואי במרפאה למחלות עצבים ובבית החולים על שם הקיסרית אוגוסטה, ולאחר מכן עבר לבית החולים האוניברסיטאי בגיסן. בשנת 1895 מונה לרופא ראשי בקליניקה רפואית בברלין. 

ב-1899 נישא לאלזה אִיזָק, שהייתה מחלוצי העבודה הסוציאלית בבית חולים. לזוג נולדו בן, ולטר שטראוס (1900–1976), ובת.

בשנת 1906 הקים שתי מרפאות פרטיות משלו. בשנת 1910 מונה למנהל המחלקה הפנימית בבית החולים היהודי בברלין. בשנת 1921 מונה לפרופסור לרפואה פנימית באוניברסיטת פרידריך וילהלם בברלין. לאחר עליית הנאצים לשלטון בשנת 1933 נשלל ממנו רישיון ההוראה. ב-31 ביולי 1942 נשלחו הוא ואשתו למחנה הריכוז טרזיינשטט, שם נספה ב-17 באוקטובר 1944. אשתו שרדה את מחנה הריכוז, אך נפטרה ב-13 ביוני 1945, כתוצאה מכליאתה שם. 

שטראוס הרבה לפרסם בנושאים רפואיים. הוא חיבר 25 ספרים ויותר מ-430 תרומות ליצירות קולקטיביות וכתבי עת רפואיים. פרסומיו כוללים כמעט את כל תחום הרפואה הפנימית.

שטראוס ועגנון
-------------

בשנת 1916 אושפז ש"י עגנון במשך חמישה חודשים בבית החולים היהודי בברלין, ונמצא בטיפולו של שטראוס. בתום אשפוזו המליץ שטראוס לעגנון שיסע לנופש בפריגנאו, אך בעצת פטרונו, שלמה זלמן שוקן, יצא עגנון לנפוש בבאד בריקנאו.

בסיפורו "הרופא וגרושתו" מספר עגנון על שטראוס (בלי לנקוב בשמו): "זקן זה שהעמיד תלמידים הרבה ומצא רפואה לכמה תחלואים מת במחנה ריכוז, שסרדיוט נאצי מתעלל בו כל יום להתעמל בו. פעם אחת ציווה עליו לשכב על כרסו בפישוט ידיים ורגלים, כיוון ששכב ציווה עליו לקום. כיוון שלא נזדרז דרסו במגפו המסומר עד שנקצצו אליוני ידיו והורעל דמו ומת."

לקריאה נוספת
------------

* Harro Jenss, **Hermann Strauß (1868-1944): Internist und Wissenschaftler in der Charité und im Jüdischen Krankenhaus Berlin**, Hentrich & Hentrich Gbr, 2010

קישורים חיצוניים
----------------

ויקישיתוף מדיה וקבצים בנושא **הרמן שטראוס** בוויקישיתוף
* Hermann Strauß (1868-1944), Haus der Stadtgeschichte Heilbronn (בגרמנית)
* תמונת הרמן שטראוס, באתר "יד ושם"
* מידע על הרמן שטראוס בקטלוג "מרחב" של הספרייה הלאומית
* הרמן שטראוס (1868-1944), דף שער בספרייה הלאומית

הערות שוליים
------------

1. ↑  **ש"י עגנון - ש"ז שוקן / חילופי אגרות**, הוצאת שוקן, 2003, עמ' 48 - גלויה מש"י עגנון לש"ז שוקן, 23 ביוני 1917
2. ↑  ש"י עגנון, "הרופא וגרושתו", בכרך **על כפות המנעול**, הוצאת שוקן, עמ' תסט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307294105171
* GND: 117676403
* ISNI: 0000 0000 8080 5888
* LCCN: no2010095829
* NKC: nlk20040148241
* NLP: A27708378
* NTA: 079160883
* SUDOC: 085630381
* VIAF: 795865
* WorldCat: lccn-no2010095829

 |
**מאסטֶר-קוֹמָנְדָנְט** (מאנגלית: **master commandant**), או **חוֹבֵל-מפקד**, הייתה דרגה קצונה בצי של ארצות הברית בשנותיו הראשונות. היא ניצבה בסולם הדרגות בין לוטננט לקפטן. בעלי דרגה זו פיקדו בדרך כלל על אוניות מלחמה שהיו קטנות מכדי שיצדיקו את מסירתן לידי קפטן, כמו סְלוּפ או בְּרִיג. ב-1838 קוצר השם לקומנדר (באנגלית: Commander).

היסטוריה
--------

בימיו הראשונים של הצי האמריקני היו נהוגות שלוש "דרגות" לקצינים שפיקדו על אוניות מלחמה: קפטן (captain), מאסטר-קומנדנט ולוטננט-מפקד (lieutenant, commanding), שלא הייתה דרגה של ממש אלא תוארו של לוטננט מן השורה המפקד על כלי שיט. סולם דרגות זה מוסיף להתקיים, בשינויים קלים, גם בצי האמריקני של ימינו: קפטן, קומנדר ולוטננט-קומנדר.

דרגת מאסטר-קומנדנט הקבילה לדרגת "מאסטר אֶנד קומנדר" (master and commander) של הצי המלכותי הבריטי, שקוצרה ב-1794 ל"קומנדר". כאשר פנו אל מאסטר-קומנדנט בעת פיקודו על אונייה קראו לו "קפטן".

גיבור הצי האמריקני סטיבן דיקייטר ידוע כמי שלא נשא מעולם דרגת מאסטר-קומנדנט. לאחר הפשיטה הנועזת על הפריגטה "פילדלפיה" בנמל טריפולי ב-1804, שב לאמריקה כגיבור לאומי וקודם ישירות מלוטננט לקפטן.

מאסטר-קומנדנט מפורסם אחר הוא ריצ'רד סאמרז, שפיקד על ספינת ההבערה "אינטרפיד" בעת ההתקפה על הקורסארים הברברים בנמל טריפולי ב-1804.

לקריאה נוספת
------------

* Ian W. Toll, *Six Frigates: The Epic History of the Founding of the U.S. Navy* (W. W. Norton, 2006).
* Edward Colimore. "Effort under way to bring back U.S. sailors buried in Libya." *The Philadelphia Inquirer* October, 25, 2011
בריוש
**אם אין להם לחם, שיאכלו עוגות** (במקור בצרפתית: **Qu'ils mangent de la brioche** – "שיאכלו בריוש") היא אמרת כנף המבטאת ניתוק בין ההנהגה או האליטה הכלכלית לבין העם. האמרה מיוחסת בטעות למלכת צרפת מארי אנטואנט, אך לאמיתו של דבר היא הופיעה בספר זיכרונותיו של לואי ה-18 בו הוא מייחס את האמרה למריה תרסה, נסיכת ספרד.

מקור ומשמעות
------------

מקור האמרה הוא בספר "הווידויים" של ז'אן-ז'אק רוסו, שנכתב ב-1765 ופורסם ב-1782. בספר מספר רוסו על זמן שבו חיפש לחם כדי לאכול עם יין שגנב, הוא התבייש להיכנס למאפייה כאדם פשוט ולקנות לחם, ואז נזכר במילותיה של "נסיכה גדולה", שבמענה לתלונה על כך שלאיכרים אין לחם לאכול ענתה "שיאכלו בריוש!" בעקבות כך החליט לקנות בריוש:

> 
> Enfin je me rappelai le pis-aller d'une grande princesse à qui l'on disait que les paysans n'avaient pas de pain, et qui répondit : Qu'ils mangent de la brioche.
> 
> 
> 
> — ז'אן-ז'אק רוסו, הווידויים
> 

האמרה מציגה את הניתוק בין השלטון ומעמד האצולה לבין 'האזרח הקטן', כך שהמלכה לא העלתה בדעתה שהמחסור בלחם נובע מעוני והציעה לאכול במקומו דבר יקר יותר.

בעלת האמרה
----------

מארי אנטואנט
בספר של אלפונס קאר שיצא לאור ב-1843, יוחסה האמרה למרי אנטואנט אשתו של לואי ה-16, שאמרה זאת בעקבות המשבר הכלכלי שהיה בזמן המהפכה הצרפתית. חוסר הפופולריות של המלכה בשנים שלפני פרוץ המהפכה השפיע ככל הנראה גם על רבים לייחס לה את הביטוי. עם זאת, בשנות האלפיים אין עוד ספק כי המשפט לא נאמר על ידי מארי אנטואנט. בספר זיכרונותיו של לואי ה-18 מיוחסת האמרה למריה תרסה, נסיכת ספרד.

לדברי ההיסטוריון פול ג'ונסון מסתבר שמדובר באנקדוטה שהמציא רוסו, והיא לא נאמרה מעולם על יד מלכת צרפת. אמרה דומה אך במשמעות שונה מיוחסת לויקטואר (אנ'), אחת מבנותיו של לואי ה-15, שבזמן רעב קוננה על סבלם של אנשים חסרי לחם ואמרה: "אבל אלוהים, אם הם היו יכולים להפטר מאכילת קרום הפאי!". קרום הפאי זול יותר מלחם ודבריה נאמרו מתוך רחמים ולא מתוך זלזול וניתוק.

בתרבות הסינית מיוחסת אמרה דומה לקיסר משושלת ג'ין במאה הרביעית, שכששמע שלאנשים אין אורז, תמה למה אינם אוכלים בשר.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אם אין לחם תאכלו עוגות** |

* דניאל זילברברג, מארי אנוטואנט לא אמרה שיאכלו עוגות באתר אלכסון

הערות שוליים
------------

1. ↑  ססיל אדמס, Did Marie Antoinette really say "let them eat cake"?, אתר StraightDope.com, 24 באוקטובר 1986
**המרכז הקנדי לאבטחת סייבר** (באנגלית: **Canadian Centre for Cyber Security**; בצרפתית: **Centre Canadien pour la Cyber Sécurité**) היא יחידה במוסד לביטחון תקשורת (CSE) בקנדה, האחראי על מעקב אחר איומים ותיאום התגובה הלאומית לכל אירוע אבטחת סייבר. התפקיד העיקרי הוא הגנה על תשתית קריטית לאומית מפני אירועי סייבר.

היחידה הוקמה רשמית ב-1 באוקטובר 2018 וקלטה סוכנויות ויחידות ממשלה שונות קודמות בקנדה שהיו אחראיות לתפקידים אלה, כולל מרכז התגובה לאירועי סייבר בקנדה, מרכז פעולות האבטחה של שירותים משותפים בקנדה וענף אבטחת טכנולוגיית המידע של המוסד לביטחון תקשורת.

ראו גם
------

* כוח המשימה לאבטחת סייבר (קנדה)
* המוסד לביטחון תקשורת

קישורים חיצוניים
----------------

* 

* אתר האינטרנט הרשמי של המרכז הקנדי לאבטחת סייבר
* המרכז הקנדי לאבטחת סייבר, ברשת החברתית טוויטר
* המרכז הקנדי לאבטחת סייבר

הערות שוליים
------------

1. ↑  "Government of Canada Announces New National Cyber Security Strategy and the Creation of the Canadian Centre for Cyber Security". *Public Safety Canada*. נבדק ב-13 באוקטובר 2019. `{{cite web}}`:  (עזרה)
2. ↑  "Canadian Centre for Cyber Security". *Communications Security Establishment*. נבדק ב-13 באוקטובר 2019. `{{cite web}}`:  (עזרה)
**קרפדה** (בלטינית: *bufonem emittunt*) הוא סוג במשפחת הקרפדיים אשר בסדרת חסרי הזנב. בסוג זה נכללים יותר מ-250 מינים של 'קרפדות אמיתיות'. סוג הקרפדה הוא סוג קוסמופוליטי, ומיניו מסוגלים לחיות בתנאים קשים. אף על פי כן, הם אינם חיים בקוטב הצפוני, באוסטרליה (למעט קרפדת הקנים, *Bufo marinus*), בגינאה החדשה ובאיים הסמוכים.

המינים בסוג זה הם בעלי מראה חסון ורגליים קצרות, עובדה שהופכת את הניתור שלהם לחלש יחסית לזה של הצפרדעים. כמו יתר חברי משפחת הקרפדיים, הם חסרים זנב ושיניים. האישונים שלהם אופקיים. עורם נוטה להיות עבה ומחוספס, יבש ומכוסה יבלות. בכפות רגליהן הקדמיות אין קרומי שחייה, ולכן האצבעות חופשיות לנוע. לעומת זאת, בכפות הרגליים האחוריות קיימים קרומי שחייה, אולם הם קטנים. הנחיריים של מיני הקרפדה נמצאים בצדדים. עצם החזה שלהם רחבה, ועשויה מרקמה סחוסית. הביצים שלהם, בדומה לשל יתר הקרפדיים, מוטלות בשרוכים (מין שרשראות).

### מינים

* Bufo ailaoanus
* Bufo aspinius
* Bufo bankorensis
* קרפדה מצויה (Bufo bufo)
* Bufo cryptotympanicus
* Bufo eichwaldi
* קרפדה גרגריזנס (Bufo gargarizans)
* Bufo japonicus
* Bufo luchunnicus
* Bufo menglianus
* קרפדת קנים (Bufo marinus)
* Bufo pageoti
* קרפדה זהובה (Bufo periglenes) - נכחדה
* Bufo spinosus
* Bufo stejnegeri
* Bufo torrenticola
* Bufo tuberculatus
* Bufo tuberospinius
* Bufo verrucosissimus
* קרפדה ירוקה (Bufo viridis)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קרפדה (סוג)** |
| ויקימינים טקסונומיה בוויקימינים: **קרפדה** |

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

קרפדה אמריקאית (*Bufo americanus*).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292535405171
* BnF: cb122485107 (data)
* LCCN: sh85017651

 |
**איוואן מז'וראניץ'** (בקרואטית: **Ivan Mažuranić**;‏ 11 באוגוסט 1814, האימפריה האוסטרית – 4 באוגוסט 1890, זאגרב, האימפריה האוסטרו-הונגרית) היה סופר, מילונאי ופוליטיקאי קרואטי.

ביוגרפיה
--------

איוואן מז'וראניץ' נולד למשפחת איכרים בעיירה בחוף הים האדריאטי. אזור זה באותה תקופה היה חלק מהאימפריה האוסטרית. אייון מזוראניץ' למד בריאקה ואחר כך משפטים באוניברסיטת זגרב. לאחר סיום הלימודים הוא עבר כמורה בזגרב.

לאחר תקופה מסוימת הוא התחיל בקריירה של עורך דין ועיתונאי. במאמרים שלו הוא תמך ברעיון של הקמת מדינה שתאגד בתוכה כל העמים הסלאבים באזור. איוואן מז'וראניץ' היה בין הנציגים הבולטים של התנועה האילירית.

בשנת 1842 הוא פרסם מילון גרמני-קרואטי. במילון זה הוא כלל מספר מילים חדשות שנמצאים בשימוש עד היום.

בשנת 1848 הוא הוציא מאמר "Hrvati Magjarom" בו תמך בהקמת ממלכה הונגרית-קרואטית על בסיס ההסדר הפוליטי שכבר קיים בשווייץ. במהלך שנות ה-60 של המאה ה-19 איוואן מז'וראניץ' שירת בווינה כמנהל מחלקת קרואטיה בממשל.

בשנים 1858–1872 הוא היה נשיא של Matica hrvatska, מכון התרבות הקרואטי.

בשנת 1873 הוא מונה לבאן של קרואטיה וכהין בתפקיד זה עד לשנת 1880. בתקופה זו איוואן מז'וראניץ' קידם מספר רפורמות חשובות בתחום המשפט.

איוואן מז'וראניץ' היה נשוי לאלכסנדרה ונולד להם בן דימיטריה דמטר שהיה משורר קרואטי, נכדתה היא איוונה ברליץ'-מז'וראניץ'.

קישורים חיצוניים
----------------

ויקישיתוף מדיה וקבצים בנושא **איוואן מז'וראניץ'** בוויקישיתוף
* קורות חיים (בגרמנית)
* איוואן מז'וראניץ', באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007332713505171
* BIBSYS: 90235257
* BnF: cb12159415z (data)
* CiNii: DA13148037
* GND: 118919083
* ICCU: TSAV007355
* ISNI: 0000 0000 8096 2621
* LCCN: n82040779
* NKC: jn20000810007
* NLA: 36520983
* NSK: 000100124
* NTA: 207367132
* SUDOC: 030113032
* Trove: 1269952
* VcBA: 495/230525
* VIAF: 17261922
* WorldCat: lccn-n82040779

 |
מבט על לאקה
עוד מבט על לאקה
המפרץ של לאקה
**לאקה** (ביוונית: **Λάκκα**) היא עיירת נמל והיישוב השני בגודלו באי פאקסי, האי הקטן מבין שבעת האיים היוניים הראשיים.

**לאקה** נמצאת בחלק הצפוני של פאקסי לחופו של מפרץ טבעי גדול. בלאקה נמל לספינות תיירים ולספינות דיג. מסביב ליישוב עצי זית בצבע ירוק כסוף ועצי ברוש. זהו יעד תיירות פופולרי אליו מגיעים בשייט כדי ליהנות מגלישת גלים, צלילה ושחייה. הכלכלה במקום מבוססת על חקלאות שעיקרה גידול עצי זיית והכנה של שמן זית ועל תיירות. מספר התושבים בלאקה מונה מספר מאות.

רוב הבתים בלאקה הם בסגנון ונציאני. בלאקה שני חופי ים, האחד נקרא קאנוני (Kanoni) והוא מכוסה חלוקי אבן והשני נקרא הראמי (Harami) והוא חוף חולי. במקום מסעדות, מאפיות ובארים רבים. שרות של אוטובוסים מקשר את לאקה עם גאיוס בירת האי דרך לוגוס.

היסטוריה
--------

האי פאקסי היה מיושב כנראה כבר בתקופה הפרה היסטורית. באופן מסורתי מייחסים לפיניקים את ההתיישבות הראשונה במקום ושם האי לקוח מהמילה הפיניקית פאקס. הרומאים שלטו בפאקסי מהמאה השנייה לפני הספירה. בתקופה הביזנטית ובימי הביניים פאקסי סבלה מהתקפות של פירטים. בזמן מסעי הצלב עברו במקום חיילים מצבאות הצלבנים ומסוף המאה ה-14 לספירה פאקסי כשאר האיים היוניים נשלט על ידי הרפובליקה הוונציאנית.

נפוליאון שהכה את הוונציינים באיטליה כבש מיד לאחר מכן את האיים היוניים ובהם את פאקסוס בסביבות שנת 1800. האי נכבש על ידי כח רוסי טורקי ומייד לאחר מכן בשנת 1815, על ידי הבריטים שהקימה את האיחוד של האיים היוניים. בשנת 1864 פאקסוס ויתרה על עצמאותה יחד עם שאר האיים היוניים שהתאחדו עם יוון.

קישורים חיצוניים
----------------

ויקישיתוף מדיה וקבצים בנושא **לאקה** בוויקישיתוף
* לאקה, פאקסוס
* חופשה בלאקה
* לאקה, פאקסוס, יוון
* מפת לאקה

מגדלור בלאקה
**אנריק מס אי מירנדס** (בקטלאנית: **Enric Mas i Mirandes**, נודע גם בשם הספרדי "אנריקה" (Enrique); 27 בספטמבר 1906 – 15 בפברואר 1975) היה כדורגלן קטלאני-ספרדי ששיחק בעמדת הבלם במהלך שנות ה-20 וה-30 של המאה ה-20. נודע בשל תקופתו במדי ברצלונה.

קריירה
------

מס החל את הקריירה שלו בקבוצה המקומית של עיירת הולדתו, פלפרוז'ל, שהייתה באותם ימים מהקבוצות הבכירות באזור קטלוניה. כבר בגיל 17 החל להשתתף במדי הקבוצה הבוגרת במשחקיה הרשמיים. ב-1926, כשהיה בן 19, חתם בשורות ברצלונה, מהקבוצות הבכירות בכדורגל בספרד. ב-24 בספטמבר ערך את הופעת הבכורה במדי הקבוצה, במשחק ידידות נגד קבוצה מווינה, בירת אוסטריה. בברצלונה שיחק מס במשך 6 שנים. ב-1928 פגשה ברצלונה את ריאל סוסיאדד בגמר הגביע הספרדי. מכיוון שמשחק הגמר הסתיים בתיקו, נערך משחק חוזר. המשחק החוזר גם הוא הסתיים בתיקו, ולכן נערך משחק חוזר שני, בו ניצחה ברצלונה 3–1. מס פתח בכל שלושת משחקי הגמר. בהמשך השנה הוקמה לה ליגה, הליגה הספרדית בכדורגל, ומס היה חלק מהסגל של ברצלונה שזכה במהדורה הראשונה של אליפות ספרד. במקביל, סייע לקבוצה לזכות שש פעמים באליפות קטלוניה. ב-1933 חתם בשורות אספניול, היריבה העירונית של ברצלונה, בה שיחק במשך שנה, לפני שפרש ממשחק, בגיל 28, בשל פציעה חמורה בברכו.

מס נודע בזכות "הקפיצה האנגלית", קפיצה אקרובטית בה הניף את רגלו גבוה, מעל לראשו, על מנת להרחיק את כדור המשחק בעוצמה רבה יותר מאשר נגיחה טיפוסית.

כקטלאני, שיחק מס במדי נבחרת קטלוניה. עם הנבחרת השתתף בארבעה משחקי ידידות שערכה.

תארים
-----

ברצלונה
* אליפות ספרד: 1929
* הגביע הספרדי: 1928
* אליפות קטלוניה: 1926/1927, 1927/1928, 1929/1930, 1930/1931, 1931/1932, 1932/1933

קישורים חיצוניים
----------------

ויקישיתוף מדיה וקבצים בנושא **אנריק מס** בוויקישיתוף

* פרופיל, באתר Transfermarkt
* פרופיל, באתר BDFutbol
* Enrique Mas: El defensa del "salto inglés" de los años veinte, מונדו דפורטיבו, 13.11.1974, עמ' 15
* Ha Fallecido Enrique Mas, מונדו דפורטיבו, 16.2.1975, עמ' 4
**רובע המזקקות** (באנגלית: **Distillery District**) הוא אזור מסחר ומגורים בטורונטו, אונטריו, קנדה. ממוקם ממזרח למרכז העיר ומכיל בתי קפה, מסעדות וחנויות ששוכנו בתוך בנייני המורשת של מזקקת גודרהאם וורטס (Gooderham and Worts) לשעבר. האזור משתרע על פני 52.61 דונם וכולל יותר מ-40 בנייני מורשת ועשרה רחובות, והוא האוסף הגדול ביותר של הארכיטקטורה התעשייתית של התקופה הוויקטוריאנית באמריקה הצפונית.

האזור הוגדר כאתר היסטורי לאומי של קנדה בשנת 1988.

היסטוריה
--------

מזקקת גודרהאם וורטס בסביבות 1860
המזקקה של גודרהאם וורטס נוסדה בשנת 1832 ובסוף שנות ה-60 של המאה ה-19 הייתה למזקקה הגדולה ביותר בעולם. כאשר ייצרה יותר מ-7.6 מיליון ליטר של ויסקי, בעיקר לייצוא בשוק העולמי, נרכשה החברה על ידי המתחרה חירם ווקר (Hiram Walker), מזקק קנדי גדול נוסף. מיקומו לצד קו הראשי של הרכבת הלאומית הקנדית וסמיכותו לשפך (המקורי) של נהר דון לימת אונטריו, יצרו חוצץ שהפריד בין הרובע לבין הקהילות השכנות הסמוכות. עם זאת, אלו איפשרו חיבור תחבורתי נוח לשאר קנדה והעולם. האזור שימש כבסיס פעולה ימי ויבשתי תעשייתי מרכזי של טורונטו בפרט וקנדה בכלל.

תהליך הדה-תיעוש באזור, שהתרחש בסוף המאה ה-20, והפסקת פעילות המזקקה, גרמו לנטישת הרובע. חלק מהמבנים התעשייתיים והמסחריים בסביבה נהרסו מעת לעת והותירו את המזקקה המקורית מוקפת בעיקר במגרשים ריקים. עם זאת, סגירת פעילות המזקקה שעוד נותרה ב-1990, יצרה הזדמנויות עסקיות להשקעה והחל תהליך פיתוח מחדש של האזור, שהכיל את האוסף הגדול והאיכותי ביותר של הארכיטקטורה התעשייתית של התקופה הוויקטוריאנית באמריקה הצפונית.

המיתון הכלכלי של תחילת שנות התשעים של המאה העשרים והצניחה במחירי הדירות ומחירי השכירות למשרדים במרכז העיר טורונטו, עיכבו את המאמצים להחיות את האזור. עם זאת, בשלהי שנות התשעים נבנו שני בנייני מגורים באזור הפריפריפריאלי של הרובע.

בעוד הרובע ממתין להשקעות ושיפוץ, האווירה ששררה בו החלה למשוך במאים לצילום סצנות לסרטים. מאז 1990, האתר שימש כאתר צילום עבור למעלה מ-800 הפקות סרטים וטלוויזיה.

חידוש
-----

בשנת 2001, נרכש האתר על ידי סיטיסקייפ אחזקות בע"מ, אשר הפכה את הרובע לאזור אורבני ידידותי להולכי רגל, באמצעות הרחבת מדרכות וצמצום שטחי כבישי הגישה לאזור. העבודה הושלמה והרובע נפתח מחדש לציבור ב-2003. הבעלים החדשים סירבו להשכיר את כל שטח הקמעונאות והמסעדות לרשתות או זיכיונות, ולפיכך רוב המבנים מאוכלסים בבוטיקים, גלריות לאמנות, מסעדות, חנויות תכשיטים ובתי קפה, כולל מבשלת בירה זעירה. הקומות העליונות של מספר מבנים הושכרו לאמנים כחללי סטודיו ולמשרדים בעלי "מיקוד יצירתי". מרכז הצעירים לאמנויות הבמה, נפתח באתר ומשמש כביתו של "חברת תיאטרון סולפפר" והפקות הדרמה של "קולג' ג'ורג' בראון" הסמוך. ישנן תוכניות לפתח דירות למגורים, משרדים, שטח קמעונאי נוסף על קרקעות ריקות שבשולי הרובע.

רובע המזקקות הוא אתר היסטורי לאומי של קנדה, והוא אתר לשימור תחת "חוק מורשת אונטריו" מאז 1976. הוא היה רשום על ידי מגזין נשיונל ג'יאוגרפיק כ"אתר חובה" בקנדה עבור תיירים ומטיילים.

קישורים חיצוניים
----------------

ויקישיתוף מדיה וקבצים בנושא **רובע המזקקות** בוויקישיתוף

* Distillery District website
* Distillery Heritage website

הערות שוליים
------------

1. ↑  Gooderham and Worts Distillery, Directory of Designations of National Historic Significance of Canada
2. ↑  Gooderham and Worts Distillery Archived March 6, 2012, at the Wayback Machine. National Register of Historic Places
3. ↑  list
4. ↑  Kevin A. Lynch, Kevin Lynch
**אנריק פורטונה** הוא שם העט של **הנריק פקלמן** (31 במאי 1881 – 30 ביוני 1965) היה משורר, מחזאי ומתרגם יהודי ברומניה.

חיים אישיים
-----------

הנריק פקלמן נולד בעיר בוטושאן ברומניה. הוריו היו דוד פקלמן, רופא שיניים, וקלרה פקלמן. בין השנים 1897–1900, למד בבית הספר התיכון הלאומי ביאשי ולאחר מכן בפקולטה לרפואה ביאשי. ביוני 1907 הוענק לו תואר דוקטור לרפואה. בתקופת מלחמת העולם הראשונה שירת בתור רופא צבאי תחילה ביאשי והחל משנת 1917 במסגרת בית חולים שדה במחוז פאלצ'יו. בשנת 1944 עלה לארץ, אך חזר לרומניה כעבור שנתיים. בשנת 1958 עזב את רומניה שנית, יחד עם בנו וכלתו והתיישב בסאו פאולו, ברזיל שם נפטר בשנת 1965.

יצירותיו
--------

בשנת 1904 פרסם אנריק פורטונה את שירו הראשון במגזין לספרות "Sămănătorul" ("הזורע"). בהמשך פרסם שלושה ספרי שירה ופואמות דרמטיות. שיריו משתייכים לסגנון המודרניסטי.

המחזה של אנריק פורטונה "*Rechiziția"* ("החרמה") הוצג בתיאטרון הלאומי ביאשי בשנת 1920. המחזה ירד מהבמה לאחר שלוש הצגות בלבד בגלל מחאות הסטודנטים הלאומניים.

בין תרגומיו נזכיר את התרגומים מיידיש לרומנית של שירי המשוררים יעקב גרופר ומשה בירנבאום. כמוכן את התרגום מיידיש לרומנית של "הבלדה על הבעש"ט" של איציק מנגר ושל השיר "*דאָס לעצטע וואָרט***"** ("המילה האחרונה") של חיים נחמן ביאליק אותו פרסם בכתב העט "התקווה".

אנריק פורטונה היה פעיל בעיתונות הספרותית היהודית ובעיתונות הספרותית הרומנית שם פרסם שירים, תרגומים וזיכרונות מסע. בין העיתונים וכתבי העת היהודיים בהם השתתף נזכיר את:

*"Floare albastră"* ("הפרח הכחול") כתב עט ספרותי שהוקם בשנת 1912 ביאשי על ידי אברהם לייב זיסו

" *Hatikvah"* (התקווה), כתב עט שהוקם על ידי אברהם לייב זיסו, ואשר הופיע בגאלאץ בשנת 1914 תחת כותרת המשנה "ביטאון החוג הציוני ת. הרצל" ולאחר מכן תחת כותרת המשנה "פרסום ציוני דו חודשי". אף על פי שהכותרת הייתה כתובה בשפה העברית, המאמרים נכתבו בשפה הרומנית. כתב עט זה פרסם בין השנים 1916–1919 מוסף חודשי לספרות בשם "שולמית, מוסף ספרות לאישה היהודית".

*"Tribuna evreiască"* ("טריבונה יהודית") ששימש כביטאון המפלגה יהודית הרומנית.

" *Curierul israelit*" שהוקם בבוקרשט בשנת 1906.

" *Mântuirea"* (גאולה) יומון שהופיע בבוקרשט בין השנים 1919–1922 ושוב בין השנים 1944–1948, הוקם על ידי אברהם לייב זיסו. היה זה העיתון היהודי המשפיע ביותר ברומניה בתקופה שבין שתי מלחמות העולם. כותרת המשנה "יומון לאומי יהודי" מעידה על נטיעתו הציונית החזקה. פורסמו בו כתבות על החיים בפלשתינה ועל החברות שתמכו בהתיישבות היהודית בה.

" *Hasmonaea" (*"החשמונאים*")* "ירחון אגודת הסטודנטים הציוניים באוניברסיטת בוקרשט" אימץ את שמה של "אגודת הסטודנטים הציונים הלאומיים" שהוקמה בצ'רנוביץ בשנת 1891 על ידי מאיר אבנר. הירחון הופיע בין השנים 1914–1940.

בנובמבר 1942 נכלל אנריק פורטונה ברשימת הסופרים היהודים שנאסרו לפרסום ברומניה תחת משטר אנטונסקו.

קישורים חיצוניים
----------------

* Enric Furtună și Bilanțul unui insucces

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302452705171
* GND: 1231558350
* ISNI: 0000 0000 6702 3945
* LCCN: n87140925
* VIAF: 53202482
* WorldCat: lccn-n87140925

 |
**אנאבסיים** (שם מדעי: Anabantidae) היא משפחה של דקראים החיים במים מתוקים וחלקם יכולים לצאת מן המים ואף לטפס על עצים. מצידי ראשם, ליד פתח הזימים ישנו איבר מיוחד הדומה לריאה ומאפשר לדג להכניס אוויר ולהכיל אותו עד שהוא מתמוסס וככה להישאר למשך זמן ממושך מחוץ למים. 

חלק מדגי האנאבס חיים בסין, דרום אסיה ודרום-מזרח אסיה וחלקם חיים באפריקה, בעיקר סביב נהר הקונגו, אך גם באזורים נוספים. הם חיים בביצות, ביצות מנגרובים ונהרות אך לא בימים. 

לאנאבסים סנפירים בשרניים העוזרים להם לצאת מהמים ויחד עם זנבם הרירי ומכסה הזימים להתקדם ואפילו לטפס על צמחים נמוכים. אורכם מגיע ל-3.5-30 ס"מ והם בעלי ראש ופה גדול ואוכלים יצורים אחרים כמו דגים קטנים או סרטנים.

דגי האנאבס, בניגוד לדגים אחרים משגיחים על הביצים והצאצאים שלהם.

מיון
----

* משפחה **אנאבסיים** (Anabantidae)
	+ סוג *Anabas*
	+ סוג *Ctenopoma*
	+ סוג *Microctenopoma*
	+ סוג *Sandelia*

קישורים חיצוניים
----------------

ויקישיתוף מדיה וקבצים בנושא **אנאבסיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

*Sandelia capensis*, אנאבס מדרום אפריקה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294732905171

 |
**לאסלו שילינגר** (לעיתים: שילינגר-בורגר; בהונגרית: **Schillinger László**, ברוסית: **Ладислаус Рудольфович** **Бургер-Шилингер**; בודפשט, 14 בספטמבר 1903 – מוסקבה, אתר ההוצאה להורג מחנה בוטובו, 30 באוקטובר 1942) היה יהודי-הונגרי, קומוניסט, מחברי חוג גלילאו מהנדס, מבוני הרכבת התחתית של מוסקבה, קורבן הטיהורים הגדולים של סטלין.

ביוגרפיה
--------

שילינגר נולד במשפחה יהודית בבודפשט ברובע 7 כבנם של רז'ה שילינגר, פקיד ושל אטלקה שטרן. הוא השתתף בפגישות חוג גלילאו של אינטלקטואלים שמאלנים כבר בגיל צעיר ובתנועת הנוער של הרפובליקה הסובייטית ההונגרית. בשנת 1925 הצטרף למפלגת הקומוניסטים של הונגריה והשתתף בפעילות "מפלגת הפועלים הסוציאליסטית ההונגרית" שנוסדה בשנת 1925 כמפלגת הכיסוי של המפלגה הקומוניסטית הבלתי חוקית. הוא נעצר בשנת 1927 ונידון לשלוש שנות מאסר. לאחר שחרורו מונה כחבר מזכירות של המפלגה הקומוניסטית בבודפשט (KPM). נעצר שוב ולאחר שחרורו השני בשנת 1931 עמד בראש "ועדת השכנוע והתעמולה" של ה-KMP. הוא סייע בעריכת העיתון "סקירה חברתית" (Társadalmi Szemle) וגם סייע למארגני הפעילות הספורטיבית והתרבותית של המפלגה. הוא ערך את כתבי העת "קומוניסט" ו"עובד המפלגה". הוא נעצר בסך הכל ארבע פעמים בין השנים 1927 ל־1934, ארגן שביתת רעב בכלא והיה מנהיג האסירים הקומוניסטים. בשנת 1934, המפלגה שלחה אותו לברית המועצות, שם החל ללמד בבית הספר הבינלאומי לנין ולאחר מכן השלים את לימודיו לתואר שני. בשנת 1937 עזב את המפלגה הקומוניסטית ההונגרית. משנת 1938 עבד כמהנדס בבניית הרכבת התחתית של מוסקבה. הוא נעצר ב־29 ביוני 1941, נידון למוות ב־21 באוקטובר 1942 והוצא להורג ב־30 באוקטובר באשמת ריגול. שמו טוהר מכל אשמה ב־26 בספטמבר 1956.

לקריאה נוספת
------------

* לאסלו שילינגר. הלקסיקון ההיסטוריה של תנועת העבודה. בודפשט, 1972
* מרטירולוגיה של קורבנות הדיכוי הפוליטי, שנורו ונקברו במוסקבה ובאזור מוסקבה, 1938-1953. - לאסלו שילינגר. sakharov-center.ru

חומרי ארכיון (חומרים של תביעות פליליות):

* HU BFL - VII.5.c - 5061 - 1933
* HU BFL - VII.5.c - 26847 - 1929

### מאמרים

* קומוניסטים בפני בית המשפט. קומוניסט, 3 (1930)
* הוא נולד לפני 85 שנה Somogyi Néplap, 44. (1988: 2

הערות שוליים
------------

1. ↑  Születése bejegyezve Budapest VII. ker. polgári születési akv. 2818/1903. folyószám alatt.
2. ↑  [Cím nélkül]. Tolna Megyei Népújság, 38. (1988: 220.) 1.
**אֵנריקה חוזה בולאניוס גייר** (בספרדית: **Enrique José Bolaños Geyer**;‏ 13 במאי 1928 – 14 ביוני 2021) היה נשיא ניקרגואה בין השנים 2002–2007.

ביוגרפיה
--------

נולד ב-1928 בעיר מסאיה למשפחה בעלת שורשים ספרדיים וגרמניים. רכש השכלה גבוהה בארצות הברית.

יצא בגלוי כנגד השלטון הסנדיניסטי בשנות השמונים, ועל כך נרדף ואף נאסר לפרק זמן קצר, והחברה המצליחה למוצרי חקלאות שבבעלותו הולאמה.

בין ינואר 1996 לינואר 2002 כיהן בולאניוס כסגן הנשיא תחת ארנולדו אַלֶמאן. ב-6 בינואר 2002 ניצח ברוב גדול (56.3%) בבחירות לנשיאות את יריבו, הסנדיניסט דניאל אורטגה, ונכנס לתפקידו ב-10 בינואר 2002. הוא התמודד מטעם המפלגה הליברלית החוקתית. (בקיצור המפלגה הליברלית, ספרדית: Partido Liberal Constitucionalista, PLC).

בתחילת כהונתו הוביל קמפיין נגד השחיתות שהופנה בעיקר נגד קודמו בתפקיד, מנהיג המפלגה הליברלית, אלמאן. אלמאן הועמד לדין ונידון בדצמבר 2003 ל-20 שנות מאסר על עבירות שחיתות, אירוע ראוי לציון בניקרגואה, שהפוליטיקה שלה אינה מצטיינת בשקיפות שלטונית ובמאבק בשחיתות.

המסע נגד השחיתות הביא לבידודו הפוליטי של בולאניוס כיוון שמפלגתו, שהתנגדה למהלכים נגד מנהיגהּ אלמאן, התייצבה כנגדו. בולאניוס פיצל אותה והקים יחד עם פורשים ממפלגות אחרות את מפלגת "הברית למען הרפובליקה" (Alianza por la República - APRE). במצב שנוצר התקשה בולאניוס למשול עקב מאבקי כוח בין הרשויות, ונטייתם של פוליטיקאים לנהוג לפי אינטרס מפלגתי צר. הוא התלונן על כך שבית הנבחרים מכשיל יוזמות ממשלתיות בתחום התשתית, שנחוצות מאוד לניקרגואה, מטעמים פוליטיים אישיים.

באוקטובר 2005 חברו יחדיו היריבים המושבעים, המפלגה הליברלית מימין והחזית הסנדיניסטית משמאל, כדי להדיח את בולאניוס. אך בלחץ ארצות הברית, שאיימה לבטל את הסיוע למדינה, נמנעה הדחתו ונקבע שלא יהיו שינויים בחוקה למשך שנה. במקביל, הועבר הסכם הסחר המכונה CAFTA להפחתת מכסים ומכשולי סחר במרכז אמריקה.

החוקה בניקרגואה מגבילה את הנשיא לתקופת כהונה אחת, ולכן לא יכול היה בולאניוס להתמודד שוב. הוא המשיך בפעילות פוליטית כציר באספה הלאומית, באופוזיציה לנשיא אורטגה. באופן אירוני, שינויים חוקתיים שנעשו על ידי הברית בין הליברלים והסנדיניסטים (שהונהגו על ידי אורטגה) נגד בולאניוס בתקופת כהונתו, חיזקו את האספה הלאומית ויכולתה להשפיע על המדיניות, והחלישו את כוחו של הנשיא.

בולאניוס נפטר ב-14 ביוני 2021.

קישורים חיצוניים
----------------

ויקישיתוף מדיה וקבצים בנושא **אנריקה בולאניוס** בוויקישיתוף

|  |  |  |
| --- | --- | --- |
| **הקודם**:**ארנולדו אלמאן** | **נשיא ניקרגואה 2002 – 2007** | **הבא**:**דניאל אורטגה** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1057537535
* LCCN: n86042813
* NARA: 10572351
* VIAF: 38392145
* WorldCat: lccn-n86042813

 |
**קתרינה מוליטור** (בגרמנית: **Katharina Molitor**; נולדה ב-8 בנובמבר 1983) היא אתלטית ושחקנית כדורעף גרמנייה, אלופת העולם (בייג'ינג 2015) בהטלת כידון.

ביוגרפיה
--------

מוליטור נולדה בבדבורג שבמדינת נורדריין-וסטפאליה במערב גרמניה.

### קריירה באתלטיקה

מוליטור הצטיינה כנערה בענפי האתלטיקה, בפרט בקרב שבע ובהטלת כידון. ב-2005 סיימה שנייה באליפות אירופה עד גיל 23 בהטלת כידון בתוצאה של 57.01 מטר. באוניברסיאדת בנגקוק (2007) סיימה שישית בתוצאה של 58.19 מטר. ב-2008 סיימה שנייה בתחרות גביע החורף בתוצאה של 58.26 מטר ובהמשך השנה שיפרה את שיאה האישי ל-61.74 מטר. באולימפיאדת בייג'ינג סיימה במקום השמיני בגמר בתוצאה של 59.64 מטר. ב-2010 זכתה באליפות גרמניה בהטלת כידון בתוצאה של 64.27 מטר ובאליפות אירופה באתלטיקה 2010 סיימה במקום הרביעי בתוצאה של 63.81 מטר. באליפות העולם באתלטיקה 2011 סיימה חמישית בתוצאה של 64.32 מטר ובאליפות אירופה באתלטיקה 2012 סיימה חמישית בתוצאה של 60.99 מטר. באולימפיאדת לונדון (2012) סיימה שישית בתוצאה של 62.89 מטר, באליפות העולם באתלטיקה 2013 לא העפילה לגמר לאחר שסיימה במקום ה-13 במוקדמות.

ב-2015 זכתה בפעם השנייה באליפות גרמניה ובמדליית זהב באליפות העולם באתלטיקה לאחר שקבעה שיא אישי של 67.69 מטר. באליפות אירופה באתלטיקה 2016 סיימה במקום הרביעי בתוצאה של 63.20 מטר. היא לא נבחרה למשלחת גרמניה לאולימפיאדת ריו דה ז'ניירו לאחר ששלוש מטילות כידון אחרות הועדפו עלייה עם תוצאות טובות יותר במהלך העונה. באליפות העולם באתלטיקה 2017 סיימה במקום השביעי בתוצאה של 63.75 מטר. באליפות אירופה באתלטיקה 2018 לא העפילה לשלב הגמר.

### קריירת כדורעף

מוליטור החלה לשחק כדורעף בגיל 13 במועדון מקומי בבדבורג. שנה לאחר מכן עבר למועדון OVV וב-2006 למועדון באיירן 04 לברקוזן. היא זכתה עם לברקוזן שלוש פעמים באליפות הליגה השנייה ושיחקה שתי עונות בליגה הראשונה.

קישורים חיצוניים
----------------

ויקישיתוף מדיה וקבצים בנושא **קתרינה מוליטור** בוויקישיתוף
* 

* קתרינה מוליטור, באתר הוועד האולימפי הבין-לאומי

* קתרינה מוליטור, באתר olympedia.org

* קתרינה מוליטור, באתר התאחדות האתלטיקה הבין-לאומית

* קתרינה מוליטור, באתר ליגת היהלום

* קתרינה מוליטור, באתר Track and Field (נשים)

| אלופות עולם באתלטיקה – הטלת כידון (נשים) |
| --- |
| 

|  |  |
| --- | --- |
| 1983: טינה לילאק פינלנדפינלנד • 1987: פטימה ויטברד בריטניהבריטניה • 1991: צ'ו דמאי הרפובליקה העממית של סיןהרפובליקה העממית של סין • 1993: טרינה הטסטאד נורווגיהנורווגיה • 1995: נטליה שיקולנקו בלארוסבלארוס • 1997: טרינה הטסטאד נורווגיהנורווגיה • 1999: מירלה מניאני יווןיוון • 2001: אוסליידיס מננדס קובהקובה • 2003: מירלה מניאני יווןיוון • 2005: אוסליידיס מננדס קובהקובה • 2007: בארבורה שפוטאקובה צ'כיהצ'כיה • 2009: שטפי נריוס גרמניהגרמניה • 2011: מריה אבקומובה רוסיהרוסיה • 2013: כריסטינה אוברגפל גרמניהגרמניה • 2015: קתרינה מוליטור גרמניהגרמניה • 2017: בארבורה שפוטאקובה צ'כיהצ'כיה • 2019: קלסי לי ברבר אוסטרליהאוסטרליה • 2022: קלסי לי ברבר אוסטרליהאוסטרליה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 206820

 |
ארידנוס, הידוע בכינוי "הנהר", כפי שנראה במרכז אירופה
**ארידנוס** היא קבוצת כוכבים השישית בגודלה, מבין 88 קבוצות הכוכבים המודרניות והיא מסומלת כנהר המשתרע מסביבות אזור קו המשווה השמימי ומתפתל הרחק דרומה אל מחוץ לתחום הראייה של הצופה בחצי הכדור הצפוני. היא גם אחת מ-48 קבוצות כוכבים שהוגדרו ותוארו על ידי תלמי.

עצמים מעניינים
--------------

בקצה הדרומי נמצא הכוכב הבהיר אכרנר (α ארידנוס) (מקור שמו–"קצה הנהר"). זהו כוכב כחול במרחק של כ-144 שנות אור ובעל בהירות נראית נראית מדרגה 0.5. הוא נחשב לכוכב מעניין במיוחד משום שהוא נמנה עם הכוכבים הפחוסים ביותר המוכרים. לפי התצפיות, המרחק ממרכז הכוכב לקו המשווה גדול ב-50% מהמרחק בין המרכז לקטבים. הסיבה לכך היא מהירות הסיבוב הגדולה של הכוכב.

כוכב ידוע אחר בקבוצה זו הוא ε בארידנוס, שנמצא במרחק של 10.7 שנות אור והוא אחד הכוכבים הקרובים ביותר לשמש. הכוכב הוא כוכב הסדרה הראשית מסוג G, הדומה מאוד לשמש ובעל בהירות נראית מדרגה 3.7. כמו כן ידוע שיש לו לפחות כוכב לכת אחד שנחשב לענק גזים.

מיתולוגיה
---------

ארידנוס מקושר לאגדה על פאתון, בנו של הליוס שהשתלט על מושכות מרכבת השמש אך לא הצליח לנהוג בה כראוי וסטיית המסלול קירב אותה יותר מדי לארץ, יצר מדבריות והשחים את עורם של האנשים (הכוונה לשחומי העור האפריקנים). לפי האגדה, זאוס התערב במצב החמור והכה בפאתון עם ברק מכה אנושה, אשר השליכה אותו אל הארץ. המסלול המפותל שמתואר בקבוצת הכוכבים נחשב, כביכול לנתיב המסלול הפרוע שהנהיג פאתון בתקופתו, ויותר מאוחר נחשבה לנהר השאול שאליו נפלה המרכבה.

לחלופין זוהתה הקבוצה עם מספר נהרות אמיתיים כמו נהר פו באיטליה, הנילוס במצרים או נהר פרת בעיראק. לעיתים ארידנוס נחשב לנובע מדלי (דבר שדורש דימוי שונה מהמקובל של קבוצת דלי).

קישורים חיצוניים
----------------

ויקישיתוף מדיה וקבצים בנושא **ארידנוס** בוויקישיתוף
* קבוצת ארידנוס וסביבותיה
* אפסילון בארידנוס
* כוכב הלכת של אפסילון בארידנוס
* ארידנוס, באתר אנציקלופדיה בריטניקה (באנגלית)

| הכוכבים הבולטים בקבוצת ארידנוס |
| --- |
| 

|  |  |
| --- | --- |
| α (אכרנר) • β (קורסה) • θ (אקמר) • γ (זאורק) |  |

 |

| 88 קבוצות הכוכבים המודרניות |
| --- |
| 

|  |
| --- |
| אוקטנט • אוריון • אינדיאני • אנדרומדה • ארידנוס • אריה • אריה קטן • ארנבת • ברבור • בתולה • גביע • גדי • ג'ירף • דג דרומי • דג זהב • דג מעופף • דגים • הדובה הגדולה • הדובה הקטנה • דולפין • דלי • דרקון • הר השולחן • הרקולס • זאב • זבוב • זיקית • חד קרן • חץ • טווס • טוקאן • טלה • טלסקופ • יונה • ירכתי הספינה • כלב גדול • כלב קטן • כלבי ציד • כן ציור • כתר דרומי • כתר צפוני • לווייתן • לטאה • לינקס • מאזניים • מגן • מזבח • מחוגה • מיקרוסקופ • מפסלת • מפרש • מצפן • משאבה • משולש • משולש דרומי • נבל • נושא הנחש • נחש • נחש מים • נחש מים קטן • נשר • סוסון • סקסטנט • סרגל • סרטן • עגור • עגלון • עוף החול • עורב • עקרב • פגסוס • פסל • פרסאוס • ציפור גן עדן • הצלב הדרומי • קנטאור • קסיופאה • קפאוס • קשת • רשת • שדרית • רועה דובים • שועלון • שור • שעון מטוטלת • שערות ברניקי • תאומים • תנור |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 106460305X

 |
שחזור של נותוזאורוס
**נותוזאוריים** (שם מדעי: ***Nothosauridae***) היא משפחה של זוחלים ימיים קדומים מסדרת הנותוזאוראים שבזאורופטריגיים.

בני משפחה זו התפתחו במשך תור הטריאס, מתחילת המזוזואיקון ושלטו באוקיינוסים ובימים הקדומים. המאובנים שלהם התגלו במגוון אזורים, בין השאר בסין, צרפת, גרמניה, ישראל, איטליה, יוון, הולנד, רוסיה, שווייץ ובצפון אפריקה. המשפחה נקראת על שם הסוג נותוזאורוס שפירוש שמו הוא: "לטאה מזויפת".

במראם הם דמו לפליוזאורים שהתקיימו ביורה ובקרטיקון. הם היו קטנים יותר באורך של 3 עד 7 מטרים והיו אמפיביים, בעלי אורח חיים דומה לכלבי ים או לאריות ים. הם היו בעלי צוואר ארוך, ראש קטן ומוארך בעל שיניים חרוטיות רבות, זנב ארוך וגפיים קצרות בעלות אצבעות ששימשו כנראה להיגוי במים.

הם היו ציידים מהירים של דגים, רכיכות ויצורים דומים ואולי אף זוחלים ימיים.

מיון
----

* + סוג *Germanosaurus*
* תת-משפחה **Lariosaurinae**
	+ סוג צרסיוזאורוס (*Ceresiosaurus*)
	+ סוג *Lariosaurus*
	+ סוג *Silvestrosaurus*
* תת-משפחה **Nothosaurinae**
	+ סוג נותוזאורוס (Nothosaurus)

קישורים חיצוניים
----------------

ויקישיתוף מדיה וקבצים בנושא **נותוזאוריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**קתרינה אמליה ביאטריקס כרמן ויקטוריה, נסיכת הולנד, נסיכת אורנז'-נסאו** (בהולנדית: **Catharina-Amalia Beatrix Carmen Victoria van Oranje-Nassau**; נולדה ב-7 בדצמבר 2003) היא יורשת העצר של הכתר ההולנדי.

ביוגרפיה
--------

קתרינה אמליה, בתם הבכורה של וילם-אלכסנדר, מלך הולנד ואשתו המלכה מקסימה, נולדה ב-7 בדצמבר 2003, בשעה 17:01 בבית החולים ברונובו שבהאג, הולנד. לאחר פרסום הולדתה בציבור נורו מטחי כבוד בארבעה מקומות ברחבי המדינה, כשבכל אחד מהם נורו 101 יריות. היא הוטבלה ב-12 ביוני 2004 וסנדקיה היו דודה קונסטנטין, נסיך הולנד, ויקטוריה, נסיכת שוודיה, ראש המועצה הכללית של ממשלת הולנד, דודה מרטין סורגייטה וחבריהם של הוריה. היא הבכורה מבין שלוש בנות, ואחיותיה הן הנסיכות אלכסיה ואריאנה.

קתרינה אמליה נמצאת ראשונה בסדר הירושה לכתר והיא מיועדת להיות מלכה לאחר מלוכת אביה ובכך היא תהיה המלכה הרביעית של הולנד לאחר וילהלמינה, יוליאנה וביאטריקס. היא גם נכללת בסדר הירושה לכתר הבריטי כצאצאית של ג'ורג' השני דרך נכדתו הנסיכה אוגוסטה שהייתה אחותו של ג'ורג' השלישי. אביה הוצא מסדר הירושה למלוכה הבריטית מכיוון שנישא לאימה שהיא נוצרייה רומית-קתולית - מעשה המנוגד לחוק ההסדר 1701. הוא הוחזר לסדר הירושה על פי חוק הורשת הכתר 2013 [דרוש מקור].

ב-2010 היא שימשה כשושבינה בחתונה של הסנדקית שלה, ויקטוריה, נסיכת שוודיה.

כיום היא מתגוררת בטירה מלכותית הממוקמת בעיירה במערב הולנד ביחד עם הוריה ואחיותיה.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| קלאוס פליקס פון אמסברג |   | הברונית גסטה פון דם בושה-הדנהאוזן |   | ברנהרד, נסיך ליפה-ביסטרפלד |   | יוליאנה, מלכת הולנד |   | חואן זוריגיאטה |   | צ'יזיריה סטפניני |   | ז'ורז' צ'רוטי |   | מריה דל כרמן האם |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | קלאוס פון אמסברג |   |   |   |   |   | ביאטריקס, מלכת הולנד |   |   |   |   |   | חורחה הורסיו זוריגיאטה |   |   |   |   |   | מריה דל כרמן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | וילם-אלכסנדר, מלך הולנד |   |   |   |   |   |   |   |   |   |   |   |   |   | מקסימה, מלכת הולנד |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **קתרינה אמליה, נסיכת הולנד** |
|

קישורים חיצוניים
----------------

ויקישיתוף מדיה וקבצים בנושא **קתרינה אמליה, נסיכת הולנד** בוויקישיתוף
* קתרינה אמליה, נסיכת הולנד, ברשת החברתית אינסטגרם

הערות שוליים
------------

1. ↑  נולדה יורשת עצר (בהולנדית)
2. ↑  הנסיכה אמליה הוטבלה (בהולנדית)
3. ↑  בנותיהן של המלך וילם-אלכסנדר והמלכה מקסימה (באנגלית)
4. ↑  Amalia 'delighted' to be bridesmaid  (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 129088803
* VIAF: 30606940
* WorldCat (עם VIAF): 30606940

 |
"**נושאת האלומות**" (1926) הוא ציור שמן על נייר מאת הצייר הישראלי נחום גוטמן. 

הציור מציג אישה ערביה הנושאת על ראשה אלומות חיטה. האישה מתוארת כיחפה. היא לבושה בשמלה כחולה שתחתיה מכנס לבן בסגנון מזרחי. לצדה של האישה מתואר כד גדול העשוי חימר ומאחוריה מתוארים מעין ערימות של חיטה או קש, החוסמים את שדה הראייה של הצופה.

סגנון התיאור של הדמות דומה לתיאור בציור "מנוחת צהריים" (1926). הדמות מתוארת ככבדה, וקווי המתאר המעוגלים של גופה מאזכרים קווי מתאר אחרים בקומפוזיציה. בנוסף, התיאור מכיל מאפיינים המדגישים את הדמות כבעלת מיניות מודגשת. הדבר בולט בחמוקים המודגשים של הדמות ובשימוש בכד, המהווה סמל איקונוגרפי למיניות נשית ביצירות אמנות רבות בתולדות האמנות. יגאל צלמונה טען כי תיאור זה מאזכר תיאורים ספרותיים של נשים לא-יהודיות מן הספרות העברית של התקופה. בייחוד מציין צלמונה את סיפורו של ש. בן-ציון (אביו של גוטמן) "נפש רצוצה" ואת סיפורו של יוסף חיים ברנר "בין מים למים" (1910).‏

על פי יגאל צלמונה ציור זה והציור "לפני הסער" (1926) מהווים מעין שני חלקים של דיפטיך, בהציגם "דימוי כפול של גבריות ונשיות" מזרחית. החל משנת 2010 מוצגים שני הציורים בתצוגת הקבע של האמנות הישראלית במוזיאון ישראל.

באוסף מוזיאון נחום גוטמן לאמנות מצוי רישום הכנה לציור זה.

קישורים חיצוניים
----------------

* "נושאת האלומות" באתר מוזיאון ישראל
* פנינה בר עוזרמן, נחום גוטמן, נושאת האלומה, 1926, שמן על קרטון, עמ' 21-19, אתר עמלנט

הערות שוליים
------------

1. ↑  צלמונה, יגאל, **100 שנות אמנות ישראלית**, ירושלים: מוזיאון ישראל, 2010, עמ' 73.
2. ↑  ראו: צלמונה, יגאל, **100 שנות אמנות ישראלית**, מוזיאון ישראל, ירושלים, 2010, עמ' 69-73.
**עומר סנש** (נולד ב-16 באוגוסט 1984 בקלגרי, קנדה) הוא קריין ושדר רדיו ישראלי, בוגר גלי צה"ל. בן משפחתה של הצנחנית חנה סנש.

סנש הוא בין הבעלים-מקימים של תחנת הרדיו הישראלית "רדיו הקצה" ומשמש כמנהל הטכני שלה. 
בעל תואר ראשון בניו מדיה מהאקדמיה "בצלאל".

ביוגרפיה
--------

דרכו המקצועית החלה בשנת 2003 כשהתקבל לשרת בגלי צה"ל, בה שימש כטכנאי ומפיק פרומו. בתקופת שירותו פעלה מחלקת הפרומו של גלי צה"ל וגלגלצ לקידום קו צעיר והומוריסטי יותר בזמרירי התחנות. עם שחרורו המשיך לניהול מחלקת הפרומו ברדיו חיפה, ואחר כך לעריכת והגשת תוכנית מוזיקה אלטרנטיבית אישית ברדיו אמצע הדרך.

בשנת 2007 עבר סנש להגיש את רצועת הבוקר בשעה שקדמה לתוכניתם של טל ברמן ואביעד קיסוס ברדיו תל אביב, לצידם של יניב מורוזובסקי וטלי מץ. בין השאר שימש כעורך התסכיתים הקבוע בתוכניתם של ערן זרחוביץ' ושרון טייכר בתחנה. במקביל שימש כמבקר מוזיקה ועורך באתר נענע 10 וכקריין פרסומות רדיו וטלוויזיה.

באמצע שנת 2010, לאחר רכישת רדיו 99 על ידי קבוצת רדיו ללא הפסקה ושינוי שמה ל-אקו 99 FM, הצטרף עומר לתחנה, ובה הגיש וערך רצועה יומית קבועה של תרבות, כלכלה, אקטואליה ואיכות סביבה.

בשנת 2011 הצטרף למכללת הסאונד בי.פי.אמ בתל אביב כראש המסלול לרדיו וצירף לצוות המנחים אישי רדיו מוכרים בהם יואב קוטנר, לאון פלדמן, עודד דווידוב ואחרים.

בשנת 2012 הצטרף כשותף עסקי לנדב רביד ואייל ("קוואמי") פרידמן, צוות המגישים-עורכים המקורי של תוכנית הרדיו "הקצה". באותה תקופה התוכנית ירדה מהאוויר לאחר כעשור של שידור בגלגלצ ומגישיה חיפשו את המשך דרכה. השלושה הקימו את תחנת "רדיו הקצה", שהחלה את שידוריה ב-1 באפריל אותה שנה. התחנה משדרת בעיקר דרך רשת האינטרנט, ובשיתוף פעולה עם תחנת 88FM של קול ישראל. בשידורי התחנה משתתפים מגישים ועורכים בולטים בתחום הרוק האלטרנטיבי, המוזיקה האלקטרונית והאינדי. התחנה לא הציגה עד כה רווחיות כלכלית.

כיום עומר סנש הוא בעלים-שותף בתחנת "רדיו הקצה", מועסק בחברת טכנולוגיות השמע הישראלית-אמריקאית Waves Audio (אנ') ומגיש משדרי מוזיקה בגלגלצ.

קישורים חיצוניים
----------------

* אתר האינטרנט הרשמי של עומר סנש
* עמוד הסאונדקלאוד של תחנת הרדיו "הקצה" - ארכיון פרומואים, אותות ותשדירים - בהפקתו של עומר סנש
* ריאיון עם עומר, באתר מכללת בי. פי. אמ.

הערות שוליים
------------

1. ↑  "בלדה לנאיבים", בלייזר, אפריל 2013
GOES 8
**GOES** (באנגלית: **Geostationary Operational Environmental Satellite (GOES)**, היא סדרת לווייני מזג אוויר שפותחה בארצות הברית. היא מופעלת על ידי מנהל האוקיינוסים והאטמוספירה הלאומי. לוויינים מספקים מידע לחיזוי מזג אוויר, מעקב אחרי תופעות אקלים חריגות וחקר בתחום מטאורולוגיה. המידע מועבר לקנדה באופן שותף. תכנון ובניית הלוויינים מבוצע בפיקוח של נאס"א. כל הלוויינים פועלים במסלול גאוסטציונרי.

בשנת 1974 ו-1975 שוגרו לוויינים SMS-1 ו-SMS-2 לבדיקת טכנולוגיות לקבלת מידע לחיזוי מזג אוויר. לאור הצלחת הניסוי הוחלט להתחיל בשיגורי סדרת לוויינים. הלוויין הראשון GOES-1 שוגר באוקטובר 1975. הוא היה זהה לווייני SMS וגם הוא נבנה בפילקו-פורד. הלוויין היה במשקל של 631 ק"ג.

בהמשך נחתם חוזה עם יוז איירקראפט לבניית 5 לוויינים חדשים. לווייני הדור השלישי של המערכת נבנו ב- Space Systems/Loral ושיגורם החל במחצית השנייה של שנות ה-90 של המאה ה-20. בשנת 2016 החל שיגור של הדור הרביעי שנבנה ביוז איירקראפט. לוויינים אלו מתוכניים לפעילות במשך 15 שנים. משקל הלוויינים גדל למעל ל-5000 ק"ג והיקף הציוד המותקן גדל בהתאם. עלות זוג לוויינים מדור זה הוא כ-7.7 מיליארד $.

נכון לשנת 2023 4 לוויינים הנמצאים במסלול ומוכנים לפעולה. הלוויינים מעבירים מידע ב-L band למרכז בקרה באי וולופס שבוירג'יניה. משם המידע מועבר ללקוחות המערכת. על הלוויינים מותקנים מכשירי מדידה שונים שמאפשרים העברת מידע בהתאם לדרישת הלקוחות. לוויינים פעילים מסוגלים להעביר מידע שותף על אמריקה, האוקיינוס השקט והאוקיינוס האטלנטי. העברת מידע עדכני ושותף חשוב במיוחד בתקופת התפתחות סופות טרופיות.

רשימת שיגורים
-------------

כל השיגורים בוצעו מנמל החלל קייפ קנוורל.

| רשימת לוויינים |
| --- |
| תאריך שיגור | לוויין | סטטוס |
| 25 באוקטובר 1975 | GOES-1 | פעל עד 7 במרץ 1985 |
| 15 ביוני 1977 | GOES-2 | פעל עד 1993. בשנים 1995–2001 פעל כלוויין תקשורת |
| 16 ביוני 1978 | GOES-3 | פעל עד 1993. בשנים 1995–2016 פעל כלוויין תקשורת |
| 9 בספטמבר 1980 | GOES-4 | פעל עד 22 בנובמבר 1988 |
| 22 במאי 1981 | GOES-5 | פעל עד 18 ביולי 1990 |
| 28 באפריל 1983 | GOES-6 | פעל עד 21 בינואר 1989 |
| 3 במאי 1986 | GOES-G | שיגור נכשל |
| 26 בפברואר 1987 | GOES-7 | פעל עד 1996. בשנים 1999–2012 פעל כלוויין תקשורת |
| 13 באפריל 1994 | GOES-8 | פעל עד 4 במאי 2004 |
| 19 ביוני 1995 | GOES-9 | פעל עד 14 ביוני 2007 |
| 23 במאי 1997 | GOES-10 | פעל עד 1 בדצמבר 2009 |
| 3 במאי 2000 | GOES-11 | פעל עד 16 בדצמבר 2011 |
| 23 ביולי 2001 | GOES-12 | פעל עד 16 באוגוסט 2013. הועבר לעתודה |
| 24 במאי 2006 | GOES-13 | פעיל עם הפסקות להעברת מסלול |
| 27 ביוני 2009 | GOES-14 | פעל עם הפסקות להעברת מסלול. הועבר לעתודה |
| 4 במרץ 2010 | GOES-15 | פעל עד 7 באפריל 2010. הועבר לעתודה |
| 16 בנובמבר 2016 | GOES-16 | פעיל |
| 1 במרץ 2018 | GOES-17 | בעתודה |
| 1 במרץ 2022 | GOES-18 | פעיל |
| 30 באפריל 2024 | GOES-U | טרם שוגר |

קישורים חיצוניים
----------------

ויקישיתוף מדיה וקבצים בנושא **GOES** בוויקישיתוף
* אתר האינטרנט הרשמי של GOES
* תיאור השיגורים

הערות שוליים
------------

1. ↑